पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर । जिला परिषद के एसीईओ ने लूणी के बीडीओ को पंचायत समिति क्षेत्र में बरडिया ग्राम सेवक के फर्जी हस्ताक्षर कर बैंक से सरकार की टीएफसी योजना के 11 लाख रुपए निकालने के मामले में अब तक जांच रिपोर्ट पेश नहीं करने पर तीन दिन में जवाब मांगा है। इससे पहले एसीईओ ने ग्राम सेवक व बीडीओ को कारण बताओ नोटिस भी दिया है,इसके बावजूद रिपोर्ट पेश नहीं की है।
जिला परिषद के एसीईओ चूना राम विश्नोई ने बीडीओ को लूणी पंचायत समिति को ग्राम पंचायत बरडिया के ग्राम सेवक चंचल राज शर्मा द्वारा 1 से 23 मार्च तक अवकाश पर रहने, इस अवधि में चार्ज नहीं देने तथा इस अवधि में किसने 11 लाख रुपए सरकारी खाते से निकाले। इस मामले में जांच करने एवं पुलिस में अपराध दर्ज कराने के आदेश दिए थे। इस पर 24 मई को चौपासनी हाउसिंग बोर्ड थाने में अपराध तो दर्ज करा दिया गया है, लेकिन इसकी अब तक की विभागीय जांच कर रिपोर्ट पेश नहीं की गई है। इसके साथ यह भी नहीं बताया गया है कि अब तक की पुलिस जांच में क्या सामने आया है। एसीईओ विश्नोई ने बीडीओ से पूछा है कि इस मामले में जांच में कर्मचारी अथवा जनप्रतिनिधि जो भी दोषी पाया गया है,उसके खिलाफ कार्रवाई की जा सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn